नेपाल में पर्यटन
नेपाल में सबसे बड़ा उद्योग पर्यटन है, जो उसकी विदेशी मुद्रा एवं आय का भी सबसे बड़ा स्रोत है। विश्व की 10 सबसे ऊंचे पर्वतों में से 8 नेपाल में होने के कारण यह पर्वतारोहियों, रॉक पर्वतारोहियों तथा रोमांच की तलाश करने वाले लोगों के लिए नेपाल एक जीवंत गंतव्य है। नेपाल की हिंदू और बौद्ध विरासत तथा वहां का ठंडा मौसम भी उसका सशक्त अकर्षण हैं। पर्यटन, मनोरंजन, अवकाश या व्यापार के प्रयोजनों के लिए की जाने वाली यात्रा है। प्रमुख पर्यटन गतिविधियां एक सिंहावलोकन नेपाल, विश्व की सबसे ऊंची चोटी एवरेस्ट शिखर के लिए सुप्रसिद्ध है तथा साहसिक पर्यटन के लिए एक प्रसिद्ध गंतव्य है। विश्व विरासत लुम्बिनी (गौतम बुद्ध का जन्म स्थान) भी नेपाल में स्थित है। प्राकृतिक सुरम्य परिदृश्य और जैव विविधता, ऊंचे हिमालय पर्वत, अतुलनीय सांस्कृतिक विरासत और अन्य अनेक विशिष्टताओं ने नेपाल को एक सुनिश्चित छवि के साथ, दुनिया के पर्यटन मानचित्र पर एक सुविख्यात गंतव्य बना दिया है (एनटीबी). इन गुणों ने नेपाल को पर्यटन उद्योग के विकास के लिए उच्च क्षमताएं प्रदान करते हुए, उसे एक अद्वितीय स्थान बना दिया है। अब तक, आर्थिक विकास के नजरिए से पर्यटन उद्योग के विकास की गति को आशाजनक नहीं माना जा सकता है। भले ही, यह क्षेत्र असीमित संभावनाओं के साथ विदेशी मुद्रा प्राप्तियों में बहुत बड़े हिस्से का योगदान दे रहा है। नई सरकार की नीतियों ने पर्यटन के वास्तविक मूल्य और देश में आर्थिक विकास तथा समग्र पर्यटन विकास में योगदान देने की उसकी भूमिका पर अधिकाधिक चिंताएं जताई हैं। इसके अतिरिक्त, पर्यटन उद्योग को गरीबी उन्मूलन और सामाजिक समानता के लिए एक प्रमुख तत्व के रूप में माना जाता है। नेपाल के पर्यटन और नागरिक उड्डयन मंत्रालय (एसओटीसीए) द्वारा नेपाल पर्यटन बोर्ड (एनटीबी) और संबंधित उद्योगों के सहयोग से नेपाल पर्यटन विजन 2020 जारी किया है, जिसमें 2020 तक बीस लाख पर्यटकों को आकर्षित करने का लक्ष्य रखा गया है (स्रोतः आर्थिक सर्वेक्षण, 2009 वित्त मंत्रालय, नेपाल) अंतरराष्ट्रीय पर्यटक आगमन (स्रोत: आर्थिक सर्वेक्षण, 2009) नेपाल आने वाले पर्यटकों की संख्या, उनकी वृद्धि की प्रवृत्ति और ठहरने की अवधि की लंबाई का विष्पलेषण करने पर ज्ञात होता है कि पर्यटकों की संख्या कैलेंडर वर्ष 2007 के दौरान 37.2 प्रतिशत की वृद्धि के साथ 526,705 हो गई थी। कैलेंडर वर्ष 2008 में पर्यटकों की संख्या 5 प्रतिशत की गिरावट के साथ कुल 500,277 रही. 2006 में पर्यटकों के ठहरने की औसत अवधि 11.96 दिन थी, जो घट कर कैलेंडर वर्ष 2008 में 11.78 दिन रह गई। कैलेंडर वर्ष 2007 में पर्यटकों की संख्या 37.2 प्रतिशत की वृद्धि के साथ 526,705 हो गई थी। कैलेंडर वर्ष 2008 में पर्यटकों की संख्या 5 प्रतिशत की गिरावट के साथ कुल 500,277 रही. 2006 में पर्यटकों के ठहरने की औसत अवधि 11.96 दिन थी, जो घट कर कैलेंडर वर्ष 2008 में 11.78 दिन रह गई। कैलेंडर वर्ष 2008 में आए कुल पर्यटकों के 27.5 प्रतिशत पश्चिमी यूरोप से थे, 7.6 प्रतिशत उत्तरी अमेरिका से, 3.2 प्रतिशत ऑस्ट्रेलिया और प्रशांत क्षेत्र से, 2.6 प्रतिशत पूर्वी यूरोप से, 1.5 प्रतिशत मध्य और दक्षिण अमेरिका से, 0.3 प्रतिशत अफ्रीका से और 1.4 प्रतिशत अन्य देशों से थे। कुल आगंतुकों के 55.9 प्रतिशत, 18.2 प्रतिशत भारतीय पर्यटकों सहित एशिया से थे। हालांकि उत्तरी अमेरिका, मध्य और दक्षिणी अमेरिका, एशिया, ऑस्ट्रेलिया और प्रशांत क्षेत्र से आने वाले पर्यटकों के हिस्से में पिछले वर्ष की इसी अवधि की तुलना में गिरावट आई है, अफ्रीका और अन्य देशों से आने वाले पर्यटकों के आगमन में वृद्धि हुई है। पर्वतारोहण विश्व की सबसे ऊंची चोटी एवरेस्ट शिखर सहित, 8,000 मीटर से ऊंची आठ चोटियों वाली 800 किमी तक फैली नेपाल हिमालय श्रृंखला विश्व में सबसे बड़ी है। जब से 1994 में इस देश ने अपनी चोटियों को पर्वतारोहियों के लिए खोला है, नेपाल हिमालय पर्वतारोहण गतिविधियों का एक विशाल रंगमंच बन गया है और सफलता एवं असफलता के नाटकों ने हजारों पुरुषों एवं महिलाओं को इस अंतिम चुनौती को पूरा करने की प्रेरणा दी है। नेपाल हिमालय अनेक लोगों के लिए एक आकर्षण रहा है, चाहे वे हो संत हों, दार्शनिक हों, शोधकर्ता हों या साहसी. पदयात्रा नेपाल के प्राकृतिक सौंदर्य और सांस्कृतिक संपदा के अपराजेय संयोजन को अनुभव करने का सर्वश्रेष्ठ तरीका उनके मध्य पैदल चलना है। एक व्यक्ति पहले से बने पदचिह्नों पर चल सकता है या नई पगडंडियों पर. किसी भी मार्ग से जाएं यह आप के लिए एक जीवन भर का अनुभव होगा. बुरुंश के जंगलों के साथ-साथ, अलग-थलग बस्तियां और छोटे पहाड़ी गांव, पक्षी, पशु, मंदिर, मठ और लुभावने परिदृश्य, परंपरागत ग्रामीण जीवन की एक आकर